《改秩注县西归过上饶见太守同年莫郎中》
宋代·曾丰

集英殿通始相识，公已策名上通籍。
银章朱绂烂映身，铄我青通黯无色。
上饶城里重相望，公已厌直辞周行。
皂盖朱幡炯当眼，铄我墨绶昏无光。
浪说同年兄若弟，升沉不翅云泥异。
分疏胡越敢寻盟，义重丘山肯忘势。
一麾初守虎头州，差池不及从之游。
仅收刘公一尺纸，堪比汉家千户侯。
鸦青今袭陈腐语，持以扫门应勿阻。
远园要觅进德方，近效仍求为县谱。

作者简介：（1142—?）乐安人，字幼度。孝宗乾道五年进士。以文章名。累官知德庆府。晚年无意仕进，筑室称樽斋，以诗酒自娱。有《缘督集》。